พอดีระหว่างเดินกลับบ้าน สุนัขวัดที่แม่เลี้ยงไว้ก็กระโดดเอาขามาเกาะแขนเราก็เลยพยายามดึงตัวออกมาแล้วเท้าสุนัขก็ตกลงพื้นไป แล้วจู่ๆรู้สึกเหมือนเวลาที่สุนัขข่วนเมื่อครั้งก่อนตรงบริเวณเท้าด้านล่างที่เป็นสีขาว พอกลับบ้านมาดูที่ตรงที่คิดว่าโดนก็ไม่มีแผบไม่มีรอยถลอกหรือแม้แต่รอยแดง แล้วแม่บอกว่าสุนัขตัวนี้เคยได้ฉีดวัคซีนแล้วแค่ไม่รู้ส่านานรึยัง แล้วทีนี้ผมอยู่ในระหว่างการฉีดวัคซีน2-2-2-0-2อยู่โดยฉีดเข็มที่3ไปแล้ว นัดฉีดครั้งสุดท้ายที่นัดคือวันที่29สิงหาคมที่จะถึงนี้ อยากรู้ว่าผมไม่ต้องกังวลเรื่องนี้ แล้งรอไปฉีดวันที่29สิงหาคมนี้ใช่ไหมครับ
สวัสดีค่ะ หากยังอยู่ในระหว่างคอร์สของการฉีดวัคซีนป้องกันพิษสุนัขบ้า และได้โดนสุนัขข่วนอีกในระหว่างนี้ ไม่จำเป็นต้องเริ่มต้นฉีดวัคซีนใหม่หรือฉีดกระตุ้นเพิ่มแต่อย่างใดค่ะ ให้ไปฉีดวัคซีนตามกำหนดนัดเดิมค่ะ เพราะวัคซีนที่ได้ฉีดไปแล้ว สามารถที่จะช่วยป้องกันการเกิดโรคจากการโดนข่วนในครั้งใหม่ได้ค่ะ